paragraph_text: Togoland je bio njemački protektorat u zapadnoj Africi od 1884. do 1914. godine. Ovaj protektorat je osnovan tijekom „utrke za Afriku”, kad je posebni izaslanik premijera Otta von Bismarcka, njemački istraživač i imperijalist Gustav Nachtigal stigao u Togoville. 5. srpnja 1884. godine, potpisan je sporazum s lokalnim poglavicom Mlapom III. kojim Njemačko Carstvo ovo usko područje uz Beninski zaljev stavlja pod protektorat.